b'\n_START_ARTICLE_\nSoinnillinen \xc3\xa4\xc3\xa4nne\n_START_PARAGRAPH_\nSoinnillinen \xc3\xa4\xc3\xa4nne syntyy, kun \xc3\xa4\xc3\xa4nihuulet v\xc3\xa4r\xc3\xa4htelev\xc3\xa4t kurkunp\xc3\xa4\xc3\xa4ss\xc3\xa4. Vokaalit ovat luonnostaan soinnillisia, osalla konsonanteista on sek\xc3\xa4 soinnillinen ett\xc3\xa4 soinniton variantti. Suomessa on esimerkiksi dentaalinen klusiilipari t - d, joista t on soinniton ja d soinnillinen. Koska suomen murteissa ei ole soinnillisia klusiileja, ne \xc3\xa4\xc3\xa4ntyv\xc3\xa4t perisuomalaisen suussa varsin soinnittomina.'